open-index/open-wikipedia-markdown huggingface dataset:
List fan woastinen

Dizze side jout in **list fan woastinen** yn de wrâld sortearre nei kontinint. 

## [[Afrika]]
*Arabyske Woastyn
*Kalahary
*Libyske woastyn
*Namyb-woastyn
*Nubyske woastyn
*Sahara

## [[Aazje]]
*Gobywoastyn
*Grutte Arabyske Woastyn
*Grutte Sâltwoastyn
*Karakum
*Kyzylkum
*Negev
*Ordoswoastyn
*Sinaïwoastyn
*Syryske woastyn
*Taklamakanwoastyn
*Tharwoastyn
*Woastyn fan Judea

## [[Oseaanje]]
*Gibsonwoastyn
*Grutte Fiktoriawoastyn
*Grutte Sânwoastyn
*Lytse Sânwoastyn
*Simpsonwoastyn
*Sturt Stienwoastyn
*Tanamywoastyn
*Tirarywoastyn

## [[Noard-Amearika]]
*Mojavewoastyn
*Sonorawoastyn
*Gitawoastyn
*Grutte Bekken
*Nevadawoastyn

## [[Súd-Amearika]]
*Atakamawoastyn
*Patagoanyske Woastyn

## [[Europa]]
*Tabernaswoastyn

## Antarktika
*Antarktika (poalwoastyn)

## Sjoch ek
* Woastyn
Wrakseljen op de Olympyske Simmerspullen 1924

De **[[Olympyske Simmerspullen 1924]]**, ek wol de **VIIIe Olympiade** neamd waarden yn 1924 yn Parys, Frankryk hâlden. It wrakseljen waard hâlden yn it *Vélodrome d'hiver*. 

## Medaljespegel

## Vélodrome d'hiver
It Vélodrome d'hiver waard boud yn 1900 as ûnderdiel fan de wrâldtentoanstelling yn Parys. Yn 1909 waard it omboud ta Velodroom mei in lingte fan 253.16 m en yn it midden in rolskaatsbaan fan 2.700 fjouwerkante meter en krige it syn namme Vélodrome d'hiver. Yn 1924 wie it Olympysk Stadion foar it wrakseljen, boksen, skermjen en gewichtheffen.
It Vélodrome waard 18 jier nei de Spullen bekend trochdat it yn de Twadde Wrâldkriich brûkt wie as sammelplak fan minsken dy't oppakt wiene nei in grutte razzia yn Parys. Yn 1959 is it velodrome ôfbrutsen om plak te meitsjen foar it Frânske ministearje fan Binnenlânske saken.

## Utslaggen
### Gryksk-Romeinsk

### Frije styl
Wrakseljen op de Olympyske Simmerspullen 1928

De **[[Olympyske Simmerspullen 1928]]**, offisjeel de Spullen fan de **IXe Olympiade**, wie de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. It wrakseljen waard hâlden yn it *Krachtsportgebouw*. 

## Medaljespegel

## Krachtsportgebouw
It krachtsportgebou waard boud yn 1928 en hie doe plak foar 4,634 taskôgers. It krachtsportgebou is nei de Spullen ôfbrútsen. Op it plak derfan stiet no in bedriuwssammelgebou yn de styl fan it eardere krêftsportgebou, dêr't jierrenlang it haadkantoor fan Citroën nederlân yn húsmanne hat. 

## Utslaggen
### Gryksk-Romeinsk

### Frije styl
Wrakseljen op de Olympyske Simmerspullen 1980

De **[[Olympyske Simmerspullen 1980]]** ek wol de XXIIe Olympiade neamd waarden yn 1980 yn Moskou, de Sowjetuny hâlden. It wrakseljen waard hâlden yn it *CSKA Sports Complex*.

## Manlju
### Gryksk-Romeinsk

### Frije Styl

## Medaljespegel

## Sjoch ek
*Wrakseljen op de Paralympyske Simmerspullen 1980
De Potten

**De Potten** is in rekreaasjegebiet yn Offenwier by de stêd Snits. It park bestiet út meardere strannen, in rekreaasjeplasse, jachthaven, restaurants, in fakânsjepark en ferskate oare foarsjennings en boskjes. 

It gebiet leit om de Grutte en de Lytse Potten en leit op de fêste wâl oan de Paviljoenwei. Oer it wetter is it gebiet te berikken fia de Houkesleat en it Prinses Margrietkanaal. It park leit fuort oan de Snitser Mar.

## Foarsjennings
Om de Wimplasse (djipte 6 meter), dy't net foar boaten tagonklik is, leit in grut strân mei ûnder oare boarterstastellen, in lytse boulevard, grutte sinnefjilden en in sanitêrgebou. Oan de eastside fan de plasse is in nudistestrân. Besuden de swimplasse stiet in útsjochtoer. 

Oan de tagongswei leit boppedat in rekreaasjepark (RCN De Potten), dêr't in restaurant en ûnder mear kanoferhier te finen is. Neist it Paviljoen, besuden de swimmar, fertrekt de pont rjochting it Starteilân. Tusken it paviljoen en de swimmar leit in jachthaven.

## Berikberheid
It gebiet is yn de Snitswike berikber fia de Snitsermarbus. De tichtstbysteande bushalte is oan de Fiifgeawei (line 235 en 768). It park is it bêste te berikken mei de fyts, boat of per auto. It park is frij tagonklik. 

## Ferskaat
* Yn de Snitswike wurdt op it park de Snitswike Camping iepene troch de Gemeente Súdwest-Fryslân.
RTC Rally

**RTC Rally**, folút *Rijwiel Toer Club Rally*, is in fytsferiening út Snits.

De feriening is op 23 septimber 1966 oprjochte en is oansluten by de NTFU. Rally is yn Snits en omkriten benammen bekend fanwege de organisaasje fan de Alvemarrefytstocht, dy't yn 1967 foar it earst organisearre waard. De feriening hie yn har topjierren seishûndert leden tsjin twahûndert no. De feriening hat gjin clubhûs, mar hat Sportsintrum Skuttersfjild as thúsbasis.
Poiesz Supermerken

**Poiesz** Supermerken B.V. is it ienige selsstannige regionale grutwinkelbedriuw yn it noarden fan Nederlân.

Poiesz is in famyljebedriuw, ûntstien yn 1923, doe't Lodewijk Poiesz yn Snits in grientewinkel fan 12m² iepene oan de Havenstrjitte. Yn 1962 waard ek yn Snits, in pân fan 200m² oankocht en waard de earste 'Poiesz Supermerk' iepene. De twadde folge yn 1969 yn Frjentsjer en al gau waarden de filialen Boalsert en Warkum iepene.

De famylje Poiesz is noch altiten eigener fan de keten. Wyls is it bedriuw útgroeid ta in keten fan 58 supermerken wêrfan 55 mei in sliterij. Der wurkje sa'n 4200 meiwurkers en it bedriuw is oansluten by de ynkeaporganisaasje Superunie.

Ein oktober 2009 waard it fyftichste filiaal iepene yn Beilen. Hjirnei is begjin maart 2010 in tredde filiaal yn Assen iepene en binne sân fêstigingen fan Super de Boer oernommen fan Jumbo Supermerken. It betreft hier de fêstigingen Assen, Boppesmilde, Grins, Easterwâlde, Staphorst, Warkum en Súdhorn. Yn 2011 waard it 60ste filiaal iepene yn Dronryp.

## Bedriuwsfiering
Omdat Poiesz in sterk regionaal oriïntearre bedriuw is, hat it in breed assortimint fan Fryske produkten. Eartiids fierde Poiesz de slogan 'Hoog geprezen, laag geprijsd'. Letter waard it 'Waar het opvalt dat het meevalt'.

## Filialen

## Trivia
* De Poiesz filialen steane benammen yn de provinsje Fryslân. yn Grinslân en Drinte binne inkele fêstigingen, en fierder binne der twa yn Emmeloard (Flevolân) en twa yn Oerisel (Staphorst en Balkbrug).
* Poiesz Supermerken is yn 2006 en 2007 útroppen ta bêste supermerkformule fan Nederland. De regionale supermerkketen liet dêrby grutte nasjonale ketens as Jumbo en Albert Heijn efter him.
Snitsermarbus

De **Snitsermarbus** is in spesjale busline 38 fan ferfiersbedriuw Connexxion yn de Snitswike.

De Snitser Marbus is al jierren in begryp yn de Snitswike. Faak is de busline sponsore troch by de Snitswike belutsen bedriuwen. Neist de busline is der yn de Snitswike ek in tydlike ekstra feartsjinst, de Poieszboat. Eartiids waard de busline eksploitearre troch NoordNed. Op it trajekt wurdt riden mei VDL Berkhof Ambassador-bussen.

## Rûte
By it jierlikse evenemint rydt dizze spesjale line tusken Busstasjon Snits en de pont rjochting Kolmarslân. Dêrfoar wurde tydlike haltes setten op de Middelseeleane (supermerken), De Domp 1 (jachthavens), De Potten (Snitswikecamping, rekreaasjeterrein) en de Paviljoenwei (Poieszboat). Op it earste gedielte fan de line wurdt gebrûk makke fan al besteande haltes, te witten Prins Hendrikkaai (feestpoadia) en Boeierstrjitte (feartsjinst en jachthavens). De Snitser Marbus rydt fan sirka 9 oere moarns oant sawat 4 oere de oare moarns.

### Ferfierbewiis
Op dizze busline binne de OV-chipkaart en oare standert ferfierbewizen net te brûken. Wol binne yn de foarferkeap 10-rittekaarten te krijen by de Snitswikecamping.
Snitser Mingd Hockey Klup

De **Snitser Mingd Hockey Klup** (Nederlânsk en offisjeel: *Sneeker Mixed Hockey Club*; **SMHC**) waard oprjochte yn 1926 yn Snits en waard yn 1933 lid fan de Nederlânske Hockey en Bandybond, no it KNHB. 

Nei earst oan de Almastrjitte en oan de Ljouwerterdyk spile te hawwen ferhuze de club yn 1982 nei it sportpark Tinga dêr't it hjoed de dei noch sit. De club hat ien keunstgersfjild (ynstruid mei sân).
Poieszboat

De **Poieszboat** is de beneaming foar it fuotfear tusken Snits en Kolmarslân. De tsjinst fart allinnich yn de Snitswike.

De feartsjinst is neamd nei de yn Snits bekende famylje Poiesz. It famyljebedriuw Poiesz Supermerken is ien fan de jildsjitters. De skippen dy't foar dizze tsjinst brûkt wurde binne ûnder mear de "Toerist V" en de "Nanja". De fertsjinst fertrekt fanôf de 1e Easterkaai yn de binnenstêd fan Snits en fart sûnder ekstra stops rjochting it Kolmarslân en vice versa.

In inkele reis mei dit fear  kostet €0,50. Op woansdei en snein wurdt fan de tsjinstregeling ôfwykt en wurdt ôf- en oan fard. As it skip fol is, folget fuort de ôffeart.
Snitser Simmer

**Snitser Simmer** is in simmerfestival yn de binnenstêd fan de stêd Snits. It festival wurdt alle jierren holden fan juny oant en mei oktober foar de promoasje fan kultuer en as ferdivedaasje yn de toeristyske simmermoannen. Snitser Simmer wurdt organisearre troch Teater Snits en is yn 2005 foar it earst holden. It festival hat in tal fêste ûnderdielen:
*Sneinmatinee
*Iepenloftkonsert
*Iepenloftspektakel
*Strjitteaterdei
*Werom yn de Tiid
*Hûskeamerfestival
*Teaterfoarstellings

## Snitser Simmer 2011
Yn 2011 waard it Simmer Matinee fan 24 july mei Los Bomberos ôflast fanwege needwaar. Ek it optreden fan Dolmen ferreinde. It iepenloftoptreden fan the Pink Project luts 5.000 taskôgers. It optreden fan Corpus Acrobatics waard oanpast fanwege tonger en rein. 

## Snitser Simmer 2010
Yn 2010 hie it festival 36.000 besikers. De besikers wienen goed foar in direkte ekonomyske ympuls fan 8,3 ton euro.

## Snitser Simmer 2009
Yn 2010 hie it festival 33.000 besikers.
Alabama (rivier)

De **Alabama** is in rivier yn de Amerikaanske steat Alabama. De rivier begjint by de gearrin fan de Coosa en de Tallapoosa. De breedte fan de rivier fariearet fan 46 oant 183 meter, en de djipte fan 1 oant 12 meter.

De rivier spile in rol fan belang yn de ekonomyske groei fan it gebiet yn de 19e iuw. Nei de oanlis fan it spoar en fan autodiken wurde lykwols allinne noch pleatslike lânbouprodukten ferfierd.

## Galery

Image:USACE Claiborne Lock and Dam.jpg|Claiborne Lock en Dam yn de Alabama
Image:USACE Robert F Henry Lock and Dam.jpg|Robert F. Henry Lock en Dam yn Alabama, sa'n 15 km east fan Selma
Image:Cesam249.jpg|Millers Ferry Lock and Dam yn de Alabama yn Wilcox County, sa'n 9.5 km noardwest fan Camden


## Keppeling om utens
* Alabama River, Alabama (AL), United States
Rock River (Illinois)

De **Rock River** is in sydrivier fan de Mississippy en hat in lingte fan sa'n 481 kilometer. De rivier streamt troch de Amerikaanske steaten Wiskonsin en Illinois.

By Rock Falls wurdt de rivier befarber. By Rock Island komt er yn de Mississippy út.

## Stêden en plakken oan de rivier
*Coal Valley, Illinois
*Beloit, Wiskonsin
*Byron, Illinois
*Dixon, Illinois
*Fort Atkinson, Wiskonsin
*Horicon, Wiskonsin
*Hustisford, Wiskonsin
*Janesville, Wiskonsin
*Jefferson, Wiskonsin
*Loves Park, Illinois
*Lyndon, Illinois
*Machesney Park, Illinois
*Mayville, Wiskonsin
*Milan, Illinois
*Moline, Illinois
*Oregon, Illinois
*Prophetstown, Illinois
*Rock Falls, Illinois
*Rock Island, Illinois
*Rockford, Illinois
*Rockton, Illinois
*Roscoe, Illinois
*South Beloit, Illinois
*Sterling, Illinois
*Theresa, Wiskonsin
*Watertown, Wiskonsin

## Keppeling om utens
*Rockrivervalleyonline 2007 Dokumintêre oer de Rock River Valley
Lytse Missoury (rivier)

De **Little Missoury** is in 901 km lange rivier dy't troch de Amerikaanske steaten Wyoming, Montana, Súd Dakota en Noard Dakota rint. It streamgebiet beslacht 21.500 km²
Mobile (rivier)

De **Mobile** is in rivier yn de Amerikaanske steat Alabama. Hy ûnstiet troch de gearrin fan de Tombigbee en de Alabama. Nei 72&nbsp;km mûnet de Mobile yn de Baai fan Mobile yn de Golf fan Meksiko.
Wrakseljen op de Olympyske Simmerspullen 1976

De **[[Olympyske Simmerspullen 1976]]** ek wol de **XXIe Olympiade** neamd waarden yn 1976 yn Montreal, Kanada hâlden.
It wrakseljen waard hâlden yn it *Centre Pierre Charbonneau*.

## Manlju
### Gryksk-Romeinsk

### Frije Styl

## Medaljespegel
Yazoo (rivier)

De **Yazoo** is in rivier yn de Amerikaanske steat Mississippy.

De Yazoo krige syn namme fan de Frânske ûntdekkingsreizger La Salle yn 1682 ("Rivière des Yazous"), in ferwizing nei de yndianestam Yazoo dy't by de mûning libben.

De rivier is 303 km lang en ûntstiet út de gearrin fan de rivier Tallahatchie en de Yalobusha yn Greenwood. De rivier rint foar in part parallel oan de Mississippy eardat er dêr yn útrint krekt foar Vicksburg.  

De rivier wie fan grut belang yn de Amerikaanske Boargerkriich.  De Konfederaten brûkten foar it earst in elektrysk ûntstutsen myn yn de rivier yn 1862 tichteby Vicksburg om it pânserskip USS *Cairo* (út 1861) fan de Uny sinke te litten.  It lêste part fan de *Cairo* waard boppe helle op 12 desimber 1964. It skip is restaurearre en is no foar fêst te sjen yn it *Vicksburg National Military Park*.  Op de boaiem fan de rivier lizze totaal 29 skippen út de Boargeroarloch.

Oare nammen foar de Yazoo binne *Zasu River*, *Yazous River*, *Yahshoo River*, *Rivière des Yasoux* en *Fiume del Yasous*.
Wrakseljen op de Olympyske Simmerspullen 1932

De **[[Olympyske Simmerspullen 1932]]**, ek wol de **Xe Olympiade** neamd waarden yn 1932 yn Los Angeles, Feriene Steaten hâlden. It wrakseljen waard hâlden yn it *Olympic Auditorium*. 

## Medaljespegel

## Olympic Auditorium
It stadion waard yn 1924 boud en hie plak foar 15.300 taskôgers.  Letter binne dielen út de film Rocky út 1976 filme yn dizze hal. Hjoed de dei is it stadion ek wol bekind as it Grand Olympic Auditorium.

## Utslaggen
### Gryksk-Romeinsk

### Frije styl
René Hooghiemster

**René Hooghiemster** (Oentsjerk, 30 july 1986) is in Fryske hurdfytser.

Yn 2007 begûn Hooghiemster mei fytsen op heech nivo foar de ploech Owik Meubelen wielerteam. Dêrnei hat er fytst foar de ploegen Ubbink-Koga, L, Asito Cyclingteam en Van Hemertgroep-DJR. Yn 2011 waard Hooghiemster Prof en gie der fytsen foar de Dútske ploech Team NSP.

## Wichtichste oerwinnings
* Omloop van de Veenkolonien (2010)
* Omgong fan Súd-Fryslân (2010)
* Parel van de Veluwe (2010) 
* 1e etappe yn de Omgong du Loir-Et-Cher (2011) 

## Ploegen
* 2007 –  Team Löwik Meubelen
* 2012 –  Team NSP-Ghost
* 2013 –  Team NSP-Ghost
* 2014 –  KOGA Cycling Team
* 2015 –  Baby-Dump Cyclingteam
* 2016 –  Baby-Dump Cyclingteam
* 2017 –  Baby-Dump Cyclingteam
* 2018 –  Alecto Cyclingteam
* 2020 –  P&S Metalltechnik

## Keppeling om utens
* Webstee fan René Hooghiemster
Splash (swimbad)

**Splash**, is in swimbad yn de stêd Snits.

It swimbad is it jongste swimbad fan de stêd en hat in 20 meter-bad ynstruksje-bad. Haadgebrûker is de swimsoalle, dy't yn itselde gebou sit. Der wurdt priveeles oanbean. Dêrneist wurdt it brûkt troch rekreative swimmers en kin troch groepen hierd wurde. 

It swimbad hat 13 meiwuerkers en is lid fan it Nasjonaal Platfoarm Swimbaden

Yn 2010 kaam it bad yn it nijs doe't de sprake fan wie om it swimbad yn Grou oernomd wurde soe. Sa'n oername is lykwols ôfkitst.

## Sjoch ek
* It Rak
Sportpark Noarderhoek

**Sportpark Noarderhoek** is in earder sportpark in de stêd Snits.

It sportpark bestie út twa fuotbalfjilden, in gravelfjild, it clubhûs fan Fuotbalferiening Blackboys, meardere klaailokalen en in sporthal (de C. Kanhal).

## Histoarje
Nei de iepening fan it park is it terrein troch in soad ferienings brûkt. Ien fan de haadbrûkers wie Fuotbalferiening Blackboys, dat hjir syn thúswedstriden spile. Yn 1968 is it opark útwreide mei fjildferljochting. Yn 1973 waard it gravelfjild oanlein. Fjouwer jioer letter krige it clubhûs in grutte renovaasjebeurt.

Sûnt 2002 brûkte ek Kuorbalferiening de Waterpoort de bûtenakkomodaasje, nei de sluting fan it sportfjild op it Keatslân. It sportfjild rekke letter yn ferfal en waard yn 2006 sluten. Fan de plannen om wenningen te bouwen op it terrein is oant no net folle op 'e hispel komd, it terrein leit foar it meastepart braak. Wol is it folkstunekompleks útwreide op ien fan de fjilden.

Sportpark Noarderhoek is ferfongen troch Sportsintrum Skuttersfjild, dat mar in pear hûndert meter noardliker leit.
Spoardok (Snits)

It **Spoardok** is in earder swimbad en tsjintwurdich natoergebiet yn de stêd Snits.

## Untstean
It Spoardok is om 1880 ûntstien troch de oanlis fan de spoarline Ljouwert-Starum by Stasjon Snits lâns. De grûn dy't nedich wie foar de bou fan de line waard op dit plak ôfgroeven, wêrtroch't in stedsmar ûntstie.  

## Swimbad
Yn 1888 waard it Spoardok oanwiisd as swimbad foar de ynwenners fan Snits. De *Sneeker Zweminrichting* wie ferantwurdllik foar de eksploitaasje en boude in gebou mei ûnder mear klaailokalen, Yn de wintermoannen waard riden op it Spoardok, ûnder mear troch iisklup Friso. Yn Snits wie yn dy tiid noch in plak om te baaien, te witten it baaihûs oan de Badhûsgrêft.

### Deade en sluting
Op 29 juny 1937 slút it gemeentebestjoer fan Snits it swimbad nei it ferstjerren fan de hear Mendelsohn. Mendelsohn, learaar oan it Steedlik Gymnasium, ferstoar oan de Sykte fan Weil. Nei ûndersyk blykte it te kommen troch it swimwetter, wêrnei't it bad sluten waard. It tal rotten wie yn de lêste dagen like grut as it tal swimmers, sa meldt it argyf.

As ferfanging fan it Spoardok-bad, waard troch gemeente de opdracht jûn foar de bou fan it swimbad yn it Boargemaster de Hooppark. Tsjintwurdich is dit swimbad *[[It Rak]]*.

## Natoergebiet
Nei it sluten fan it swimbad feroare it gebiet geandewei yn in griene sône flak bûten de drokke binnenstêd fan Snits. Der ûntstie in natoergebiet mei in grut ferskaat oan planten en bisten. Yn it gebiet komme bysûndere bisten foar lykas de marflearmûs, de iisfûgel en de reidsjonger. 

### Nijbou
Yn 2006 kaam in diel fan de omwenjenden, yn de mande mei ûnder mear de SP, yn ferset tsjin de bou fan wentuorrren neist it Spoardok. Der waard in petysje oanbean mei mear as 4.000 hantekeningen, mar de bou waard dochs trochsetten. Op 20 febrewaris 2008 waard de earste peal slein fan *De Wjukslach*, de gebouwen waarden yn 2009 oplevere.

## Sjoch ek
* Splash
* It Rak
Sportpark Fuotbalferiening Snits Wyt Swart

**Sportpark Fuotbalferiening Snits Wyt Swart**, foarhinne: *[[De Appelhof]]*, is de akkomodaasje fan Fuotbalferiening Sneek Wit Zwart yn de stêd Snits.

## Histoarje
Op 12 septimber 1937 naam Fuotbalferiening Snits, nei in jierrenlange swalktocht troch Snits, it sportpark oan de Lemmerwei yn gebrûk. De iepeningswedstriid op 'De Appelhof' waard spile tsjin AFC út Amsterdam.

## Hjoeddeiske akkomodaasje
De namme "Appelhof" is net mear, tsjintwurdich hjit it kompleks Sportpark VV Sneek Wit Zwart. It âlde haadfjild is begjin dizze iuw ferfongen troch in keunstgersfjild, dêrneist is de âlde kantine omboud ta Sponsorhome en is yn 1979 in nije kantine anneks tribune/bestjoerskeamer boud. De yngong oan de Lemmerwei is ôfsluten en fersetten nei de Molekrite, oan de oare side fan it park. Op it terrein binne no:
* 3 spylfjilden (1 haadfjild, allegear ferljochte/2 keunstgersfjilden)
* 1 treningsfjild (ferljochte)
* Kantine mei bestjoerskeamer (kap.: 250 persoanen)
* Sponsorhome (foarhinne: kantine)
* Oerdekte tribune (kap.: 500 sitplakken)
* Stean-tribune
De totale taskôgerskapasiteit leit op dit momint om de 4.500. De lêste kear dat sa'n oantal helle waard, wie by 'Foppe's Finale': de ôfskiedswedtriid fan Foppe de Haan as haadtrener fan Sportclub It Hearrenfean.

## Ferbouwing 2008-2011
Yn 2008 is begûn mei de ferbou fan it sportpark. Troch de oanlis fan de nije Ring A7 om Snits binne twa fjilden (wêrûnder it haadfjild) ferpleatst. Twa fjilden (wêrûnder it haadfjild) binne fefongen troch keunstgersfjilden. Sûnt 2010 waard boud oan ín útwreiding fan de tribune, klaaikeamers en bestjoerskeamer. De ferbouwing wie yn 2011 klear.
Sportpark Tinga

**Sportpark Tinga** is in sportpark yn de stêd Snits, direkt súdlik fan Sportpark Fuotbalferiening Sneek.

It sportpark bestiet út tsien smashcourttennisbanen, twa keunstgershockeyfjilden, in strânfollybalakkommodaasje en in parkoer mei fitnesstastellen. De ferienings dy't it park brûke binne De Vliegende Bal en de Snitser Mixed Hockey Club. Beide ferienings hawwe ek in clubgebou op it park.
Stasjon Snits

**Stasjon Snits** is it stasjon yn de stêd Snits. It stasjon is iepene tagelyk mei de iepening fan it earste part fan it spoar fan Ljouwert nei Starum (16 juny 1883). Snits wie doe noch it einpunt. Twa jier letter, op 8 novimber 1885, wie it spoar oan Starum ta klear.

It stasjonsgebou fan Snits is net unyk yn syn soarte. It stasjonûntwerp wurdt ek wol Standerttype Snits neamd en waard yn de jierren 80 fan de 19e iuw brûkt foar fiif Nederlânske spoarstasjons. Hjirfan binne noch trije oer. De oerkaping fan dit stationstype wie foar elk stasjon lyk. Korintyske pylders fan getten izer ûnderstypje in houten kape, dy't de lingte fan it gebou beslacht.

Yn 1921 waard in ferbiningsbôge oanlein tusken Stasjon Snits en de Tramline Snits - Boalsert fan de Nederlânske Tramwei Maatskippij, dat frachtweinen fia de tramline trochfierd wurde koenen. Dy tramline waard nei 1947, neidat it stasjon oan de tramline ferfallen wie, fia it emplassemint fan it NS-stasjon betsjinne. De tramline waard yn 1968 opheft en koart dêrnei opbrutsen.

Yn de jierren sechtich krige de is it stasjon ferboud. Der kaam in luif oan de foargevel, nei de winst en styl fan dy tiid. Ek is doe de houten kape fernijd/renovearre.

Hast alle stasjons yn de noardlike provinsjes hawwe tsjintwurdich gjin stasjonfoarsjennings mear, dy fan Snits ek net. Nei sluting fan it loket en stasjonsrestauraasje *[[Het Station]]* (noch yn de tiid fan de NS), hat it gebou in skoft leech stien. De nije spoarferfierder (NoordNed, tsjintwurdich Arriva) hie gjin belangstelling foar it weriepenjen fan in loket yn it gebou.

Yn july 2004 is it gebou, datearjend fan 1882, restaurearre, dêr't ûnder oare de ûnsjogge 'jierren 60-luifel' by weihelle is. Dêrnei fêstige it Nasjonaal Modelspoar Museum him yn de destiidske stasjonsrestauraasje. It museum waard op 29 jannewaris 2005 iepene troch de destiidske kommissaris fan de Keninginne fan Fryslân en treinleafhawwer Ed Nijpels. Yn it gebou siet ek de Taksysintrale Snits, dy 't yn dy tiid it loket weriepene hat.

Yn 2007 waarden plannen útskreaun foar de ûntwikkeling fan Stoom Stêd Snits, in pretpark om it tema 'stoom'. Underdiel hjirfan wie ûnder mear de stoomtrein Snits-Starum; de line soe eksploitearre wurde troch de Fryske Stoomtrein Maatskippij (FStM). Stoomstêd siet fuort súdwest fan stasjon Snits; it hie medio 2012 iepen moatten, mar it is der net fan kaam.

## Alde ôfbylden

Ofbyld:HUA-170110-Gezicht op het HSM station Sneek te Sneek.jpg|Stasjon Snits om en de by 1905
Ofbyld:HUA-166240-Interieur van het N.S.-station Sneek te Sneek- wachtkamer 1e en 2e klasse.jpg|Wachtkeamer 1e en 2e klasse (1941)
Ofbyld:HUA-150684-Gezicht op de zij- en achtergevel van het besneeuwde N.S.-station Sneek te Sneek.jpg|Stasjon Snits yn 'e winter fan 1971
Ofbyld:HUA-166172-Interieur van het N.S.-station Sneek te Sneek- hal.jpg|Ynterieur fan stasjon Snits mei de loketten yn 'e hal (1971)
Ofbyld:Station Sneek 02.JPG|Waadrinner-treinstel oan it twadde perron. (2007)
Ofbyld:Station Sneek 13 Locomotor NS 323.jpg|Locomotor NS 323, Njonken it Stasjonsgebou (2007)


## Sjoch ek
* Frachtstasjon Snits
Waadrinner

* waadrinner, immen dy't oar it Waad kuieret
* waadrinner (spoarmaterieel), in type treinstel dat yn Nederlân oant febrewaris 2008 brûkt waard
Synagoge fan Snits

De **Synagoge fan Snits** is it eardere godshûs fan de joadske mienskip, dat yn de Snitser binnenstêd stie.

## Skiednis
Fòàr de bou fan de synagoge fan Snits, die ûnder oare in boppekeamer oan de Dimpte Pôle tsjinst as gebedsromte. De earste synagoge, in ûntwerp fan Albert Breunissen Troost, waard yn 1836 boud oan de Wide Burchstrjitte.

Yn 1880 waard op itselde steed in nije synagoge boud. It gebou hie trije tuorkes yn de foarm fan minaretten en waard yn 1905 restaurearre. Yn de Twadde Wrâldoarloch, by in razzia op 3 novimber 1944, is gâns de synagoge plondere en folslein teneate dien troch NSB'ers.

Nei de oarloch, yn 1949, binne de restanten (besteande út allinnich de muorren) ek fuorthelle. Sûnt dy tiid hat Snits gjin synagoge mear. In jier nei de sloop, waard de joadske gemeente by dy fan Ljouwert foege. De njoggenearmige kandler en in foarhang waarden oan Kfar Batya yn Israel skonken. Op 'e lokaasje oan de Wide Burchstrjitte is letter in winkelpân set. 

## Monumint
Sûnt 1995 wie der ta neitins fan 'e synagoge in betinkingsstien yn 'e foarm fan in joadske stjer. Om de tinkstien stie in bôge muorke mei de nammen fan 'e 25 joaden dy't yn 'e Twadde Wrâldkriich yn 'e konsintraasjekampen omkamen. Om't de muorre faak as fytsehek of bank brûkt waard, is dy yn 2002 ferhûze nei de tún efter it stedhûs.      

Hjoed-de-dei stiet ta neitins fan 'e synagoge en de joadske mienskip op dat plak in modern monumint út 2023. It is makke troch Piet Cohen en bestiet út stalen trijehoeken mei yn 'e midden in oantal trijehoeken dy't ûntbrekke en meiïnoar in Davidstjer foarmje. De ûntbrekkende trijehoeken steane symboal foar de joaden dy't deportearre binne. 

## Sjoch ek
* Joadsk begraafplak fan Snits
* Joadske mienskip fan Snits
Tennishal Snits

De **Tennishal Snits** is in sporthal yn de stêd Snits dy't brûkt wurdt foar de tennissport.

De hal stiet yn de wyk Tinga, neist Sportpark Tinga (dêr't it offisjeel gjin ûnderdiel fan is). De Tennishal is yn 1988 boud op inisjatyf fan De Vliegende Bal en LTC Nomi en is in saneamde A-hal (bouwfoarm yn de foarm fan de letter A). In de hal binne fjouwer tennisbanen en in horekagelegenheid. Yn 2002 is de hal yngreven renovearre. 

De Tennishal wie eigendom fan de *Stichting Tennishal*, dy't yn 1986 oprjochte is troch boppeneamde ferienings, mar is sûnt 1 jannewaris 2005 yn hannen fan in partikulier.
Teäter Snits

**Teäter Snits** is in middelgrut teäter yn de Stasjonsbuert fan de stêd Snits.

It teäter is yn 2008 stifte yn it eardere postkantoar oan de Westersingel en is ûnderdiel fan Kultureel Kertier. Teäter Snits is de opfolger fan het Amicitia Teater, dat begjin dizze iuw ticht gie en opgie yn CineSneek, as stedsteater fan Snits.

Yn july 2010 waard begûn mei de nijbou fan it teäter op it plak fan it eardere postkantoar, dat dêrfoar sloopt waard. De teaterfoarstellings wykten doe tydlik út nei de Noardertsjerke, oan de oare kant fan de grêft. It ûntwerp fan de nijbou kaam fan Arsjiteketeburo Alberts en Van Huut. Yn 2012 waard it nije gebou feestlik iepene.

It nije Teäter Snits is in saneamd middenteater mei 620 sitplakken, in toanieltoer mei útwreide technyske foarsjennings en in foyer. Teäter Snits is de organisator fan it simmerfestival Snitser Simmer.
Stasjonsbuert (Snits)

De **Stasjonsbuert** is in wyk yn de stêd Snits. It hat in ynwennertal fan 810 (2008) en in oerflak fan 62 hektare (dêrfan 11 hektare wetter).

In grut part fan de stasjonsbuert (de Stasjonsstrjitte en omkriten) is oanmerkt as beskerme stedsgesicht.

## Lizzing en berikberheid
De wyk grinzet yn it westen oan de wyk Himdyk, yn it noarden troch de Noardeasthoek, yn it easten oan de Binnenstêd, yn it suden oan de Lemmerwei-West en Tinga.

De Dr. Boumawei trochkrúst de wyk fan súd nei noard en is ferbûn mei de trochgeande dyk rjochting Drylts. In oare grutte ferkearsier yn de wyk is de Parkstrjitte, dy't de ferbining foarmet mei de Prins Hendrikkaai en de útfalswegen rjochting de A7.

De grinzen fan de wyk binne de stedsgrêft, de Frjentsjerter Feart, it Spoardok, de Geau en de grins fan de stêd.

Yn de wyk lizze it treinstasjon en it busstasjon fan Snits.

## Bebouwing en histoarje
De earste bebouwing yn de Stasjonsbuert is fan ± 1900. Yn de wyk stie sûnt 1902 it eardere Sint Antonius Sikehûs, dat begjin dizze iuw ferfongen is troch appartemintenkompleks mei winkelsintrum (it Sint Antoniusplein). De Stasjonsbuert, en de Stasjonsstrjitte yn it bysûnder, waard ûntwurpen as fraaie yntree nei de binnenstêd. Oan dizze strjitte ferriisden grutte filla's en hearehuzen. De huzen binne oplutsen yn ekspresjonistyske, neoklassistyske en Ingelske lânskipsstyl. Bewenners wienen benammen fan de hegerein.

Efter de steatige bebouwing fan de Stasjonstrtjitte wie begjin 1900 in sportfjild. Dit terrein waard ek wol *Geaudal* neamd en stie ek bekend as it eardere iisbaanterrein. Op 16 septimber 1930 kam op dit plak de hjoeddeiske Feemerk.

De bebouwing om it Prinses Julianapark, Spoarsicht neamd, is bekend om har Art Nouveau-styl. De gebouwen binne yn 1901 oplevere en waarden ûntwurpen troch Lodewijk de Blinde.

Oant 1989 stie de Snitser Gasfabryk oan de Van Giffenstrjitte, foar de hjoeddeiske Snitser Sporthal oer. Sûnt 1990 stie op it plak it haadburo fan de plysje, dit waard yn 2010 sluten. De brânwarkazerne fan Snnits stiet ek oan dizze strjitte.

### Strjitnammeferklearring
De strjitten fan de wyk binne neamd nei leden fan it Keninklik Hûs:

In pear oare strjitnammen, ten suden fan de stasjonsstrjitte kinne oars ferklearre wurde:

### It besjen wurdich
Sjoch ek: list fan ryksmonuminten yn Snits

* It gebou fn Stasjon Snits Sintraal
* Ferskate wenningen oan it Prinses Julianapark
* Ferskate wenningen oan de Stasjonstrjitte
* It Wite Tsjerkje oan it Julianapark
* Grêftepânen oan de Geaukaai en Westersingel

## Foarsjennings
* Snitser Sporthal
* Middelbere skoallemienskip RSG Magister Alvinus
* Teater Snits
* Julianapark
* Feemerkterrein
* Pretpark Stoom Stêd Snits (± 2014)
* Busstasjon Snits
Dirk Alma

**Dirk Alma** (Amsterdam, 21 novimber 1844 - Snits, 29 novimber 1906) wie in Nederlânsk politikus en is ferneamd wurden fanwege syn boargemasterwêzen fan Snits.

Op 5 oktober 1885 ward Alma oansteld as njoggende boargerfaar fan Snits. Hy soe dat amt oan syn dea op 29 novimber 1906 ferfolle. Hy wie ek regint fan it Old Burger Weeshuis. Snits hat in strjitte nei him ferneamd: de Almastrjitte yn de Stasjonsbuert hat syn namme.
Tinga-tunnel

De **Tinga-tunnel** is in fuotgongers en fytstunnel ûnder de Rykswei 7 dy't de wiken Tinga en Lemmerwei-West mei elkoar ferbynt.

De tunnel, iepene yn 1991, is om fytsers en fuotgongers de mooglikheid te jaan om feilich de Rykswei 7 yn Snits te passearen. De tunnel leit ûnder de A7 tichtby ôfslach Tinga/Lemmerwei-West.

## Ferbouwing
Yn 2011 hat de tunnel inkele moannen ticht west fanwege de oanlis fan de lêste fan de twa houten brêgen by Snits. De brêgen binne lykwols fierstente steil foar wannelers en fytsers, wêrtroch't der in oantal ferwûnen foelen by ûngefallen. Hjirop is ek de tunnelbuis fan de Tinga-tunnel ferlein. Sa moast de útrin fan de tunnel oan de side fan de Lemmerwei-West langer makke wuurde.

Tichtby de tunnel leit de Tolhús-tunnel en de Lemmerweitunnel.
Synagoge

In **synagoge** (Gryksk foar *hûs fan gearkomst*; Hebriuwsk: *Beit Knesset* of *Beis Knesses* - בית כנסת') of **sjoel** (Jiddysk, komt fan it Dútske *Schule*, 'skoalle') is yn it joadendom in gebedshûs en mienskipshûs, dêr't religieuze gearkomsten holden wurde.  Yn (ortodokse) synagoges wurde yn it generaal 22 tsjinsten yn de wike holden. De tsjinsten dy't de measte minsken lûke binne dy fan de 'hege feestdagen' Jom Kipoer en Rosj Hasjana folge troch dy fan de oare feestdagen en sjabbat.
Tolhús-tunnel

De **Tolhús-tunnel** is in fytstunnel ûnder de Lemsterwei dy't de wiken Tinga en Dúnterpen mei elkoar ferbynt.

De tunnel, nei alle gedachten iepene yn 1986, is om fytsers en fuotgongers de mooglikheid te jaan om feilich de Lemmerwei oer te stekken. De earste plannen foar de bou fan de tunnel binne fan 18 juny 1980. Tichtby dizze tunnel leit ek de Lemmerweitunnel, dy't Tinga ferbynt mei Lemmerwei-West.
Langwarder Fearhûs

It **Twentsch Bierhuis**, foarhinne: **Langwarder Fearhûs en Loazjemint**, is de beneaming foar in pân op de hoeke fan it Heechein en Singel yn de binnenstêd fan Snits.

It pân, boud om 1619 hinne, waard fan 1756 - 1860 bewenne troch de famylje Brouwer. Nei de dea fan Ate Feyes Brouwer waard it te keap oanbean. By de ferkeap waard it omskreaun as "*Het vanouds bekende Langweerder Veerhuis en Logement*". It fearhûs siet yn it pân fan 1795 - 1861.

yn 1886 waard it gebou kocht troch Philippus Kuipers dy't hjir it "*Depôt der Twentsche Bierbrouwerij Almelo*" stifte, dat yn 1964 slute soe. Letter soe de soan fan Kuipers it pân oernimme, wêrnei't hjir letter ûnder mear de radio- en telefysjewinkel fan de famylje Plas yn komme soe. 

Letter soe it pân omkomme, oant it yn 1974 kocht waard troch Stifting Ald Snits. De stifting liet it pân en neist steande hûs opknappe yn 1977.
Wrakseljen op de Olympyske Simmerspullen 1936

De **[[Olympyske Simmerspullen 1936]]**, ek wol de **XIe Olympiade** neamd waarden yn 1936 yn Berlyn, Dútslân hâlden. It wrakseljen waard hâlden yn de *Deutschlandhalle*. 

## Medaljespegel

## Deutschlandhalle
De Deutschlandhalle waard yn 1935 boud foar de Olympyske Simmerspullen foar it boksen, Gewichtheffen en Wrakseljen, der wie plak foar 8,630 taskôgers. De Deutschlandhalle stie njonken de AVUS. Yn de Twadde Wrâldkriich rekke de hal slim skansearre mar waard nei de kriich oplape, en wer brûkt op de manier wêrfoar it ea bedoeld wie. De Deutschlandhalle waard yn 2011 ôfbrutsen.

## Utslaggen
### Gryksk-Romeinsk

### Frije styl
Volk in Nood, Eendracht Groot (monumint)

***Volk in Nood, Eendracht Groot*** is in monumint ta oantins oan de boargerslachtoffers fan de Twadde Wrâldoarloch yn de stêd Snits.

It monumint toant twa minsken mei in boek boppe harren holle, dy 't de iendracht fan de Snitser befolking by it ferset ferbyldet. It byls is makke fan sânstien en is fan de hân fan Romke de Vries. De ûntbleating fan it byld barde yn 1956 op de hjoeddeiske lokaasje pan de Toppenhústerdyk yn de wyk Sperkhim.

Op it monumint stiet te lêzen:

*VOLK IN NOOD*
*EENDRACHT GROOT*
Waterstad FM

***Waterstad FM*** is in regionale Nederlânske kommersjele radiostjoerder, oprjochte yn 2000. *Waterstad FM* ûntlient syn namme oan de "Wetterstêd" dêr't de stjoerder foar it earst op de keabel te hearren wie, nammentlik Snits. Nei de frekwinsjefeiling yn 2003 is *Waterstad FM* yn Fryslân en yn de Noardeastpolder begûn mei útstjoeren. *Waterstad FM* wie fan 2007 oant 2013 eigendom fan de NDC Mediagroep. Dêrby makke it diel út fan it bedriuw NDC Radio B.V., dêr't ek RADIONL en Arrow Classic Rock Noord ta hearden. Mei't de NDC Mediagroep him talizze woe op syn aktiviteiten as útjouwerij fan ferskate deiblêden, wykblêden en ynternetwebsiden, waard *Waterstad FM* yn maaie 2013 ferkocht oan *[[Beheer Regionale Radio]]*, eksploitant fan TV Oranje.

## Format
*Waterstad FM* wie oant 2010 in non-stop muzyskstjoerder, mar sûnt septimber 2010 is it format oanpast en wurde der ek presintearre programma’s útstjoerd. It regionale nijs op *Waterstad FM* wurdt fersoarge yn gearwurking mei redaksjes fan de *[[Ljouwerter Krante]]* en *[[Dagblad van het Noorden]]*.
Wite Tsjerkje (Snits)

It **Wite Tsjerkje** is in tsjerkegebou yn 'e Snitser Stasjonsbuert. It tsjerkje stiet oan 'e Julianastrjitte, by it Julianapark.

## Skiednis

It gebou is yn 1907 boud en wurdt sûnttiids brûkt troch de Kristlik Grifformearde Tsjerke. De tsjerke is yn neoromaanske styl boude sealtsjerke mei ferskate rûnbôgefinsters en in lytse klokkepyloan. Yn 1966 rekke de tsjerke troch brân skansearre en dêrnei is de tsjerke yn in ienfâldiger styl restaurearre. 

Sûnt 2005 brûkt de Grifformeard-frijmakke tsjerke (yn 2023 opgien yn 'e Nederlânske Grifformearde Tsjerken) it gebou ek.

Oan de efterside fan de tsjerke stiet in ferieningsgebou fan de gemeente.

## Ferskaat
De Himrik hat ek in 'Wite tsjerke'.

## Keppeling om utens
* Orgelsite: disposysje oargel
Wâldfeartsbrêge

De **Wâldfeartsbrêge**, yn de folksmûle: **De bult syn bruege** is in ophelbrêge yn Snits, dy't datearret út 1893 en dy't makke is fan getten izer (heechboukonstruksje) en hout (brêge). It is in J.P. Hogendijk-brêge.

De brêge foarmet op it wetter de ferbining tusken de Stedsgrêft (Snits) en de Wâldfeart. Op strjitte ferbynt de brêge de Prinsengrêft en de Wâldfeartkaai. Allinnich yn it drokke farseizoen is in staazje-brêgewachter oanwêzich. Yn de oare perioade wurdt de brêge troch de brêgewachter op de Lemmerbrêge meibetsjinne.

Fartugen rjochting Stedsgrêft betellen, yn 2011, in brêgejild fan € 2,-. In 2012 is it brêgejild yn Súdwest-Fryslân lykwols ôfskaft.
Sudertsjerke (Snits)

De **Sudertsjerke** wie in tsjerkegebou yn 'e binnenstêd fan 'e stêd Snits.

## Skiednis
De tsjerke waard yn 1889 nei ûntwerp fan arsjitekt J. Ph. Hogendijk boud foar de Grifformearde tsjerke fan Snits. 

Nei't de grifformearden en de herfoarmen yn 'e PKN fusearren, bleau de PKN-gemeente de Sudertsjerke noch in skoft brûken foar bysûndere tsjinsten. Yn 'e tsjerke siet ek it tsjerklik buro fan 'e PKN-gemeente Snits. 

Yn novimber 2017 waard bekend dat de doe noch iepen grifformearde tsjerken (de Sudertsjerke en de Eastertsjerke) fan 'e Snitser PKN-gemeente sluten wurde soene. It beslút om de tsjerken de ferkeapjen foel yn 2021. Yn 2022 waard de tsjerke ferkocht en dêrmei hold de PKN yn Snits noch mar ien tsjerke oer: de Martinytsjerke. It jild út de ferkeap fan 'e tsjerken waard brûkt foar in ferbou fan 'e Martinytsjerke.   

De Sudertsjerke hat gjin monumintale status, mar falt wol ûnder beskerme stedsgesicht. It is de bedoeling dat de Sudertsjerke ôfbrutsen wurdt om plak te meitsjen foar wenningen.Omrop Fryslân, De Sudertsjerke yn Snits wurdt sloopt om plak te meitsjen foar wenromte, 29 septimber 2023.  
## Oargel

Yn 'e tsjerke stie in oargel dat yn 1893 boud is troch J. Proper út Kampen. De firma J. Reil út Heerde restaurearre it oargel yn 1951 en wreide it tagelyk út mei in selsstannich pedaal. Lettere restauraasjes folgen yn 1979 en 2001.  

It oargel waard op 18 july 2021 foar it lêst bespile yn in ôfskietsjinst en ferhuze nei demontaaazje nei de âld-katolike tsjerke fan Łódź yn Poalen.

## Keppeling om utens
* Disposysje oargel
Wrakseljen op de Olympyske Simmerspullen 1972

De **[[Olympyske Simmerspullen 1972|Olympyske Simmerspullen]]** fan de **XXe Olympiade** waarden yn **1972** hâlden yn it Westdútske München. It wrakseljen waard hâlden yn de *Messegelände Hall 14, Judo- und Ringerhalle*. 

## Manlju
### Gryksk-Romeinsk

### Frije Styl

## Medaljespegel
Hurdsyldei

**Hurdsyldei** (Nederlânsk en offisjeel: *Hardzeildag*) is de namme foar de woansdei fan 'e Snitswike. Om't de Snitswike begjint op 'e freed foar de earste sneon yn augustus, falt Hurdsyldei dus elts jier op 'e earste woansdei fan augustus.

## Skiednis
Hurdsyldei giet werom op it saneamde admiraalsilen, in tradysje dy't koart nei 1750 ûntstie yn 'e foarm fan wedstriden dy't doedestiden (yn 'e tiid fan 'e Republyk fan 'e Feriene Nederlannen) opdroegen waarden oan 'e steedhâlder fan Fryslân. Troch de besetting fan Nederlân troch de Frânsen, yn 1795, kaam dêr in ein oan. Mar nei de befrijing fan 'e Frânsen yn 1813 griepen de Snitsers de earste de bêste gelegenheid oan om wer in feestlike sylpartij te hâlden.

Dy gelegenheid die him foar doe't yn Snits it blide berjocht ûntfongen waard dat de deawaande stedsgenoat Jacob Sjoukes Visser út Frânske kriichstsjinst desertearre en sûn en wol op De Jouwer oankomd wie. Dy 'Hurdsyldei' waard tenei alle jierren holden op 'e woansdei dy't it tichtst by de jierdei fan 'e nije kening Willem&nbsp;I lei. Tusken 1851 en 1934 groeide Hurdsyldei út ta wat úteinlik de Snitswike waard.

## Aktiviteiten
Op Hurdsyldei berikke de sylwedstriden fan 'e Snitswike, holden op 'e Snitsermar en de Goaiïngarypster Puollen, in hichtepunt. Dan wurdt û.m. de Fryslân-Hollân-race holden, dêr't de Friezen it by op nimme tsjin 'e Hollanners. Yn 'e binnenstêd fan Snits is it dy deis merke. Fierders wurdt der in bradery organisearre en ek is der, lykas yn 'e hiele Snitswike, muzyk op 'e ûnderskate poadia dy't yn 'e binnenstêd opsteld steane. In soad Snitsers geane op Hurdsyldei oan 'e ein fan 'e middei nei Kafee 't Ouwe Vat, dêr't in optreden holden wurdt dat foarhinne tradisjoneel fersoarge waard troch de Blauhúster Dakkapel.
Flagge fan Snits

De **Flagge fan Snits** is de flagge fan de stêd Snits en de krektlyk neamde eardere gemeente Snits.

De Snitser flagge bestiet út twa likense fertikale banen yn swart en (goud)giel. Hjirby wurdt it swarte diel oan de broekside fierd. De kleuren fan de flagge komme út it Wapen fan Snits en steane foar gefaar en krêft (swart) en wiisheid en rykdom (goudgiel). De lingte en breedte fan de flagge ferhâlde har as 2:3. 

De histoarje fan de Snitser flagge is net wis; it is net bekend wannear't dy krekt foar it earst fierd waard. 

It ûntwerp en brûken fan de flagge is offisjeel fêstlein yn in bûtengewoane riedsgearkomst fan de Snitser gemeenterie op 13 septimber 1956, by gelegenheid fan de 500e jierdei fan it te boek stellen fan de Snitser stedsrjochten.

## Tsjintwurdich brûken
De Flagge fan Snits wurdt troch de ynwenners fan de stêd noch altiten in soad brûkt. Sa hinget dy faak oan gevels fan wenningen, mar ek wichtige gebouwen flagje der mei. Sa wurdt de flagge ûnder mear fierd troch meardere gemeentlike en ryksgebouwen, yn de Snitswike, op Hurdsyldei en op 15 april (befrijingsdei fan Snits yn 1945), bygelyks op de Grutte of Martinytsjerke en it Stedhûs fan Snits. It hisen fan de flagge is in wichtich part fan de offisjele iepening fan de Snitswike.


Ofbyld:Grote_of_Martinikerk_met_vlagvertoon.jpg|Grutte of Martinytsjerke mei de Flagge fan Snits (2011).
Ofbyld:Stadhuis_Sneek_met_vlagvertoon.jpg|Stedhûs fan Snits mei de Flagge fan Snits (2011).


## Oflaat
In soad ferienings en ynstânsjes hawwe harren kleurstelling en logo ôflaat fan de Flagge fan Snits. Hjirûnder sitte bygelyks de fuotbalferiening Snits Wyt Swart, de Keninklike Wettersportferiening Snits, de Flitsclub Snits en Snits Promotion.
Rinze Hempenius

**Rinze Frederik Hendrik Hempenius** (Batavia, 25 febrewaris 1918 - Epe, 12 jannewaris 1982) is in earder Nederlânsk CHU-politikus.

Hempenius, fan Fryske komôf, waard berne yn Nederlânsk-Ynje. As trettjinjierrige gie hy foar syn oplieding nei Nederlân. Hy studearre rjochten yn Leien. Nei syn stúdzje wie hy folontêr by de gemeentesekretary fan Rijswijk, sekretaris fan in beswierenkommisje foar ûnteigeningsfergoedingen bûten Rotterdam en haad fan de ôfdieling ûnteigening en tawizing fan it prizeburo fan de Direksje Weropbou en Folkshûsfêsting yn Súd-Hollân. Hy waard letter haadkommys fan de provinsjale griffy yn Súd-Hollân. 

Hy waard yn 1959 ynstallearre as boargemaster fan Frjentsjerteradiel. Om ûntslach fanwege de gemeentlike weryndieling yn Fryslân foar te wêzen, socht hy om in nije gemeente bûten de provinsje. Yn 1971 waard hy beneamd ta boargemaster fan Pijnacker. Hy makke yn 1981 gebrûk fan de regeling foar eardere úttreding (VUT) en ferhuze nei Epe. Hy ferstoar ut jier dêrop op 63-jierige leeftiid. Hy wie ridder yn de Oarder fan Oranje-Nassau. Yn Pijnacker is in byld fan him komd.
Wrakseljen op de Olympyske Simmerspullen 1948

De **[[Olympyske Simmerspullen 1948]]**, ek wol de **XIVe Olympiade** neamd waarden yn 1948 yn Londen, Grut-Brittanje hâlden. It wrakseljen waard hâlden yn it *Earl's Court*. 

## Earl's Court
It Earl's Court waard boud yn 1937 as conferensje en evenemintenhal mei plak foar 19.000 taskôgers. Earl's Court wêr't boksen, gymnastyk, wrakselje en gewichtheffen hâlden waard is hjoed de dei ek wol bekind as it Earl's Court 1, om't it Earl's Court yn 1991 útwreiden waard mei it Earl's Court 2.

## Manlju
### Gryksk-Romeinsk

### Frije Styl

## Medaljespegel
Cornelis Douwes van der Weg

**Cornelis Douwes van der Weg** (Hallum, 31 desimber 1834 - Doanjum, 26 jannewaris 1893) wie in Fryske boer, feearts, boargemaster en toanielskriuwer.

Van der Weg wie in soan fan lânbouwer Douwe Jans van der Weg en Sytske Cornelis Slim. Hy learde troch selsstúdzje foar feearts en die dêryn eksamen oan de fakulteit fan de feeartsenijkunde yn Utert. Hie in tal bestjoerlike funksjes. Sa wie hy dykgraaf fan it wetterskip Fiif Dielen Seediken Bûtendyks, sekretaris fan de Frjentsjerter ôfdieling fan de Fryske Maatskippij fan Lânbou, lid fan de gemeenteried en fan de Provinsjale Steaten fan Fryslân. Hy waard yn 1885 beneamd as boargemaster fan Frjentsjerteradiel en bleau dat oant syn ferstjerren.

Van der Weg skreau ferskate toanielstikken en yn 1893 ferskynde syn hânboek foar de hynstefokkerij. Hy publisearre ek yn de Fryske tydskriften *[[Forjit my net]]* (1881-1889) en *[[Swanneblommen]]* (1886, 1887).

## Publikaasjes
*1893 *Handleiding voor paardenfokkerij, ten dienste van den Nederlandschen Landbouwer-Paardenfokker*. Grins: Erven B. van der Kamp

### Toanielstikken
*1884 *Smids Feikje ef Rjuerdom's Testemint*
*1885 *Jetske de Wees*
*1886 *Pier en Pierkje*
*1890 *Hwa is yens neiste*
Jilt Dijksheide

De **Jilt Dijksheide** is it iennichst bewarre heidegebiet yn it Westerkertier yn de Nederlânske provinsje Grinslân.

It leit tusken de buorskippen Trimunt en Sethûs oan de eardere tramwei Drachten - Grins. It foarmet tegearre mei de Trimunter ûntginningsbosk in natuergebiet dat beheard wurdt troch Steatsboskbehear. De oerflakte fan de heide beslacht goed 20 hektare. Yn it súdlik part leit in heidedobbe, in pingoruïne. 

Ut reden fan de natuerhistoaryske wearde is it gebiet net iepen foar publyk. Fan de Heidewei en it paad oer de âlde trambaan ôf is it fjild lykwols ridlik te oereagjen.
Wrakseljen op de Olympyske Simmerspullen 1968

De **[[Olympyske Simmerspullen 1968]]**, ek wol de **XIXe Olympiade** neamd, waarden yn 1968 yn Meksiko-Stêd, Meksiko hâlden. It wrakseljen waard hâlden yn it *Insurgentes Ice Rink*.

## Manlju
### Gryksk-Romeinsk

### Frije Styl

## Medaljespegel
Wrakseljen op de Olympyske Simmerspullen 1952

De **[[Olympyske Simmerspullen 1952]]**, ek wol de **XVe Olympiade** neamd waarden yn 1952 yn Helsinki, Finlân hâlden. It wrakseljen waard hâlden yn it *Messuhalli*.

## Messuhalli
De Messuhalli waard yn 1935 boud as beurs gebouw, en waard brûkt foar konserten, beurzen en sport eveneminten. foar de Olympyske Simmerspullen fan 1952 waard de hal útwreide. Yn 1966 wie der in grutte brân yn de Hal mar hy waard wer opboud. Hjoed de dei is de Messuhalli bekind as Töölön kisahalli en wurd allinne nog brûkt as sporthal.

## Manlju
### Gryksk-Romeinsk

### Frije Styl

## Medaljespegel
Siebold Hartkamp

**Siebold Jan Hartkamp** (Alfen oan de Ryn, 8 novimber 1938) is in Nederlânsk politikus fan de ARP en letter it CDA en de Partij fan de Arbeid. 

## Biografy
Syn heit, Jan Hartkamp, wie dûmny yn ûnder oaren Alfen oan de Ryn en Den Helder. Siebold Hartkamp studearre yn 1965 ôf yn de rjochten oan de Frije Universiteit Amsterdam, wêrnei't er yn tsjinst gie as juridysk meiwurker op it ministearje fan Definsje yn De Haach. Dêrnei wurke er op it kabinet fan de Kommissaris fan de Keninginne yn Noard-Brabân en brocht it ta referendaris twadde klasse. Yn dy perioade wie hy ek polityk aktyf, sa wie hy yn de gemeente De Bosk gemeenteriedslid wêrby't hy diel útmakke fan de ARP/CHU-fraksje. Yn oktober 1971 folge syn beneaming ta boargemaster fan Frjentsjerteradiel. Hartkamp bleau dit ek nei de gemeentlike weryndieling fan 1984 doe't ûnder oaren de gemeente Frjentsjer derby kaam. Yn 1993 waard hy boargemaster fan Snits wat hy oant syn pinsjonearring yn novimber 2003 dwaan bliuwen soe.

Hartkamp wie lange tiid haadredakteur fan it wykblêd CD/Actueel. Hy betanke foar it CDA nei oanlieding fan it flechtlingebelied en de gearwurking mei de PVV en waard lid fan de PvdA. As kollumnist wie Hartkamp ûnder mear aktyf foar it politikologetydskrift *Namens*, it wykblêd *De Nederlandse Gemeente*, de Snitser *Zakenspiegel* en de Leeuwarder Courant. Fan syn kollums yn it VNG Magazine ferskynde de bondel *Gebakken Luchtkastelen* (1999), syn kollums mei deselde namme yn CD/Actueel, ûnder it pseudonym Van Schalsum, bondele yn *Ik wil me er niet mee bemoeien*. 

Hartkamp wie fierder bestjoerlik warber op it mêd fan keunst en arsjitektuer. De Siebold Hartkamp Stichting rikt alle jierren de *Kleine Bouwprijs van Sneek* út oan opdrachtjouwers fan lytse bouwurken mei bysûnder omtinken foar de wolstân. Yn Fryslân wied er ûnder oare foarsitter fan de Provinciale Planologische Commissie en de Aankoopcommissie Beeldende Kunst. Lanlik wie er foarsitter fan de Stichting Doen. 

Siebold Hartkamp is eareboarger fan de Japanske stêd Kurobe en Offisier yn de Oarder fan Oranje Nassau.
Stasjon Snits Harinxmalân

**Stasjon Snits Harinxmalân** is in spoarstasjon dat yn de stêd Snits komme moat nei 2020. It stasjon yn de wyk Harinxmalân sil dan it tredde stasjon binnen Snits wurde.
Wrakseljen op de Olympyske Simmerspullen 1964

De **[[Olympyske Simmerspullen 1964]]**, ek wol de **XIXe Olympiade** neamd, waarden yn 1964 yn Tokio, Japan hâlden. It gymnastyk waard hâlden yn it *Komazawa Gymnasium*.

## Komazawa Gymnasium
It Komazawa Gymnasium waard boud yn 1962 en hat plak foar 3.900 taskôgers. It Komazawa Gymnasium leit op in 14 km súdwestlik fan it National Stadium.

## Manlju
### Gryksk-Romeinsk

### Frije Styl

## Medaljespegel